कार्ला ब्रूनी का जन्म इटली के तूरिन शहर में 1967 में हुआ था. उनकी माँ एक पेशेवर पियानोवादिका थीं, जबकि सीएट टायर कंपनी के
                  मालिक उनके पिताजी भी एक संगीतकार रहे हैं.
               





कार्ला की बड़ी बहन वलेरिया ब्रूनी तेदेस्ची इतालवी फ़िल्मों की जानी-मानी अभिनेत्री हैं.
               

कार्ला का परिवार 1970 के दशक में फ़्रांस आ गया क्योंकि उन दिनों रेड-ब्रिगेड के चरमपंथी इटली के प्रतिष्ठित धनवानों का अपहरण
                  करने की धमकियाँ दे रहे थे.
               

कार्ला ने किशोर वय में ही मॉडलिंग की दुनिया में क़दम रख दिए थे और 1990 आते-आते वह दुनिया की सबसे महंगे मॉडलों में शामिल हो
                  चुकी थी.
               

प्रसिद्धि की इस ऊँचाई पर पहुँचने के साथ ही कार्ला ने संगीत, फ़िल्म और राजनीति की जानी-मानी हस्तियों के साथ प्यार की पेंगें
                  बढ़ानी शुरू कर दीं.
               

उनके प्रेमियों की सूची में मिक जैगर, एरिक क्लैप्टन, केविन कोस्टनर, विन्सेंट पेरेज़, डोनाल्ड ट्रम्प और पूर्व फ़्रांसीसी प्रधानमंत्री
                  लॉरेन फ़ैबिआ ... अधिकतम 4000 वर्णों के लिए लेख जारी रखें:
शामिल रहे हैं.
               

कार्ला ने 2007 में एक फ़्रांसीसी पत्रिका को बताया था कि वह एक ही पुरुष से संबंध रखने में बोरियत महसूस होती है. 

उन्होंने पत्रिका को बताया- "प्यार बहुत दिनों तक चलता है लेकिन चाहत का ज्वार दो से तीन हफ़्ते में ही ख़त्म हो जाता है."

विषकन्या?

उनके प्रेम प्रसंगों में 2000 की घटना उल्लेखनीय है जब फ़्रांसीसी लेखक ज्याँ पॉल एन्थोवेन के साथ रहते हुए कार्ला ने उनके बेटे
                  रफ़ाएल के साथ नज़दीकी बढानी शुरू कर दी. रफ़ाएल की उम्र कार्ला से दस साल कम है.
               




जूनियर एन्थोवेन के साथ कार्ला के प्रेम-प्रसंग में एक पेंच ये था कि उस दौरान रफ़ाएल एक शादीशुदा व्यक्ति थे. 

रफ़ाएल की शादी फ़्रांस के प्रसिद्ध दार्शनिक लेखक बर्नार्ड-हेनरी लेवी की बेटी जस्टिन लेवी से हुई थी.

कार्ला अंतत: रफ़ाएल की लेवी से शादी तुड़ा कर उन्हें अपना बनाने में सफल रहीं और 2001 में उन्हें रफ़ाएल से एक बेटा भी हुआ.

रफ़ाएल की पूर्व पत्नी लेवी ने इस पूरे प्रकरण को 'नथिंग सीरियस' नामक एक उपन्यास का विषय बनाया है जिसमें एक युवती के पति को
                  मारक मुस्कान वाली एक विषकन्या अपने मोहजाल में फांस लेती है.
               

1990 के दशक के अंतिम वर्षों में कार्ला ब्रूनी ने फ़ैशन की दुनिया को छोड़ दिया और गायिका के रूप में ख़ुद को प्रशिक्षित किया.
                  
               

वर्ष 2002 में उनके एक पूर्व प्रेमी संगीतकार ज्याँ लुई बर्तिगनैक के निर्देशन में तैयार कार्ला का पहला संगीत एलबम ज़बरदस्त हिट
                  साबित हुआ था.
               

कार्ला का दूसरा संगीत एलबम साल 2007 में आया. अब तक कार्ला के गाए गीतों के 20 लाख सीडी बिक चुके हैं.

प्रेम-प्रसंगों का नया अध्याय

फ़ांसीसी राष्ट्रपति निकोला सार्कोज़ी के साथ कार्ला ब्रूनी का प्रेम संबंध पिछले अक्तूबर 2007 में तब शुरू हुआ जब सार्कोज़ी अपनी
                  दूसरी पत्नी को तलाक दे चुके थे.
               




दोनों ने अपने प्रेम संबंधों को छुपाने का कोई प्रयास नहीं किया और दिसंबर आते-आते फ़्रांसीसी मीडिया में सार्कोज़ी-ब्रूनी प्रेमी
                  युगल के किस्से छाने लगे.
               

क्रिसमस से पहले दोनों को पेरिस के डिज़नीलैंड में साथ-साथ पाया गया.

कार्ला के साथ मध्य-पूर्व में छुट्टियाँ बिताने के बाद सार्कोज़ी...